[{"text_idx": "#000001", "text": "Manu Guaroa estas la nova volontulo de TEJO en la Centra Oficejo en Roterdamo. Ekkonu lin!\u201cMi nomig\u0302as Guaroa Emmanuel Gonza\u0301lez Cuevas, sed pli facile vi povas nome min Manu. Mi havas 26 jarojn kaj mi venas el Hispanio, el Madrido. Mi s\u0302atas ankau\u0306 c\u0302iam memori ke mi estas origina el Dominika Respubliko, eta lando en la Karibio kun homoj kiuj havas grandegan koron kaj gastronomian kulturon :)\u201d"}, {"text_idx": "#000002", "text": "Kial vi decidis ig\u0302i TEJO-volontulo?Mi partoprenas en asocia movado ekde kiam mi havis 15 jarojn. Por mi la asocia movado kaj la volontulado estas parto de mia vivo. Konkrete pri TEJO. Mi malkovris Esperanton c\u0302ar amikino parolis al mi pri internacia lingvo kaj pri strangaj homoj kiuj lernas tiun lingvon por komuniki inter si. Mi iomete prifajfis. Kiam la pandemio haltigis niajn vivojn mi komencis serc\u0302i pri la lingvo, la komunumo kaj la filozofio de la lingvo. Mi estis ege impresita c\u0302ar estis pli da homoj kiuj parolis la lingvon ol mi pensis, kaj same kun la asocioj ktp. Mi malkovris asociojn, kongresojn, renkontig\u0302ojn... kaj mi povis lerni en Duolingo. Do mi pensis \u201cKial ne?\u201d. Mi lernetis kaj en la fino de 2020 Manuela Burghelea kaj Karlos\u2019 Pesquera parolis al mi pri malferma alvoko por esti volontulo en la Esperanto-Kultur-Centro de Tuluzo. Mi kandidatig\u0302is kaj la asocio elektis min por esti volontulo. Mi s\u0302ategis la ideon kaj kvankam mi ne konis pli ol \u201cas, is, os\u201d mi povus lerni, labori uzante Esperanton kaj ankau\u0306 lerni la francan, kiu estas lingvo kiun mi c\u0302iam volis lerni. Post kelkaj semajnoj EKC diris \u201cBienvenue Bonvenon\u201d al mi."}, {"text_idx": "#000003", "text": "Mi volontulis en EKC Tuluzo ekde februaro 2020, sed, surprizo!, la volontulado estis dividita en du partoj. La unua parto en Tuluzo kaj la dua, 5 monatoj, eksterlande. La asocio sendis min al Roterdamo c\u0302e TEJO. La mebroj de mia teamo, Teamo-Torinko, volontulas nun en Bjalistoko, c\u0302e BES Herzberg am Harz, c\u0302e ICH kaj Nova\u0301 Dubnica, c\u0302e E@i."}, {"text_idx": "#000006", "text": "Kion vi faras en via eksterEsperantuja vivo, rilate al studoj kaj laboro?Nuntempe mi estas studento de Internacia Rilatoj en reta universitato, Universitat Oberta de Catalunya. Mia kampo de studo estas c\u0302efe Afriko kun fokuso pri la ekonomio. Krom tio, la lingvolernado estas mia alia pasio. Mi dau\u0306ras kun la lernado de la franca kaj nun, ke mi havas pli bonan nivelon de la franca, mi komencis lerneti la galegan."}, {"text_idx": "#000008", "text": "Kion vi s\u0302atus lerni kaj sperti dum via volontulado?Dum mia etapo en Roterdamo mi s\u0302atus plibonigi mian Esperanton, kelkfoje ankorau\u0306 mankas akuzativon ;). Krom tio, spertig\u0302i pri la mastrumado de organizoj kiel TEJO kaj la organizado de eventoj ktp. estas grava por mi. Mi pensas ke tiu sperto ne nur helpas en asocia medio sed ankau\u0306 helpas en labormedio kaj por labori en internacia medio. Ankau\u0306 mi s\u0302atus koni aliajn asociojn kaj partopreni en esperantaj renkontig\u0302oj c\u0302ar la unua parto de la volontulado en Tuluzo estis dum kronvirusaj striktaj reguloj kaj kompreneble ni ne povis partopreni en c\u0302eestaj eventoj."}, {"text_idx": "#000011", "text": "Bons\u0302ancon, Manu! Saluton el Argentino! Mi g\u0302uas pro la kreskado de la movado ene de niaj hispanlingvaj, frataj landoj!"}]